ОТДЕЛ ПО ОБРАЗОВАНИЮ

ПРУЖАНСКОГО РАЙИСПОЛКОМА

ГОСУДАРСТВЕННОЕ УЧРЕЖДЕНИЕ ОБРАЗОВАНИЯ

«ДЕТСКИЙ САД №5 г. ПРУЖАНЫ»

Канспект занятку для выхаванцаў сярэдняй группы №4

“У гасцях у Дзеда-Беларусаведа”

14.02.2024г.

Мэта: выхоўванне маральна-патрыятычных пачуццяў.

## Праграмныя задачы: фарміраваць уменні выкарыстоўваць у актыўнай мове беларускі народны фальклор: вершы, загадкі, прымаўкі, калыханкі, гульні.

Фарміраваць устойлівую цікавасць і станоўчыя адносіны да нацыянальнай мовы.

Развіваць мысленне, увагу, актыўныя маўленчыя зносіны, камунікатыўныя ўменні, уменне карыстацца інтанацыйнымі сродкамі выразнасці ў час чытання твораў на беларускай мове. Развіваць эмацыянальную сферу дзяцей.

## Выхоўваць добразычлівыя адносіны адзін да аднаго. Выхоўваць каштоўнаснае стаўленне да багацця беларускай мовы. Выхоўваць жаданне пазнаваць розныя жанры мастацкай літаратуры, паважлівыя адносіны да культуры сваей краіны.

Матэрыял і абсталяванне: малюнкі з выявамі сюжэтаў з народных беларускіх казак, малюнкі дзікіх звяроў; малюнак Дзеда-Беларусаведа; званочкі, куфэрак, аўдыязапіс беларускай народнай мелодыі, мальберт, магнітафон; па колькасці дзяцей: выявы сумнай хмаркі і радаснага сонейка.

Папярэдняя работа: гутаркі пра сям’ю, пра родны горад, пра раслінны і жывельны свет нашай краіны. Чытанне твораў мастацкай літаратуры і фальклору на беларускай мове. Гутаркі пра Рэспубліку Беларусь, завучванне вершаў, беларускіх народных гульняў.

Ход занятку

(Дзеці разам з выхавацелем уваходзяць у групу пад гучанне беларускай музыкі “Мой родны кут, як ты мне мілы…”)

В. – Цудоўна на пачатку дня жадаць усім дабра!

- Добрай раніцы сонцу і птушкам

- Добрай раніцы сынам і дачушкам,

- Добрай раніцы ўсім добрым людзям,

- Шчыра вітацца мы з вамі будзем!

В. – Дзеці, паглядзіце колькі ў нас сення гасцей, давайце з імі павітаемся на беларускай мове. Няхай кожны з вас павітаецц па-свойму. Як мы можам сказаць?

(Дзеці вітаюцца: дабранак, добрай раніцы, прывітанне, рады вас бачыць, добры дзень, вітаю вас, шчырыя вітанні)

В. – Мы вельмі рады бачыць вас

Усіх вітаем у гэты час!

В. – Дзеці, давайце станем у круг і возьмемся за рукі (дзеці становяцца кругам)

В. – Круг – гэта сімвал Сонца. Сонца – гэта жыцце, сяброўства, дабрыня. Вось так моцна трымацца за рукі і сябраваць павінны ўсе людзі на Зямлі. А яшчэ абавязкова любіць свой родны край.

Дзеці, скажыце, калі ласка, у якой краіне мы з вамі жывем?

Дз. – У Беларусі.

В. - Як называецца наш горад?

Дз. – Пружаны.

В. – На якой мове мы з вамі размаўляем?

Дз. – На беларускай.

В. – Хто мы з вамі ўсе?

Дз. – Беларусы.

В. – Можа хто раскажа нам вершык пра беларусаў?

(Дзеці расказваюць вершы: “Беларусачка”, “Блакіт нябес”)

В. – Так, дзеці, у кожнага з нас есць родны куточак. Ен там, дзе ты нарадзіўся, жывеш, дзе жывуць твае тата і мама, твае родныя, твае сябры. Гэта твая Радзіма. Беларускі народ склаў шмат прыказак і прымавак аб сваей роднай старонцы. Я буду пачынаць, а вы працягвайце. У народзе кажуць:

* Дарагая тая хатка, дзе нарадзіла мяне … (матка).
* Чалавек без Радзімы, што салавей без … (песні).
* Усюды добра, а дома … (найлепш).
* Адна ў чалавека маці, адна і … (Радзіма).

Так: “Беларусам я радзіўся, беларусам буду жыць, беларускую зямельку буду шчыра я любіць!”

В. – Малайцы, дзеці!

(Гучыць званочак. З’яўляецца Дзед-Беларусавед). – Прывітанне, хлопчыкі і дзяўчынкі! Дзеці я пачуў, што вы размаўляеце пра маю родную краіну, пра Беларусь, і не змог не завітаць да вас у госці.

В. - Добры дзень, Дзед-Беларусавед! Мы вельмі рады, што ты завітаў да нас.

Дзед-Б. - Мне вельмі хочацца пазнаеміцца з вамі бліжэй. Калі вы згодны, дык падыходзьце да стала са званочкамі, ціхенька вазьміце званочак і слухайце мяне ўважліва: зараз званочак зазвініць у дзяўчынак. А самыя гучныя званочкі зазвіняць у хлопчыкаў. Цяпер прапаную пазвінець у званочкі тым, у каго сення добры настрой. Цяпер званочак зазвініць у таго, хто любіць падарожнічаць па Беларусі. Хай зазвініць у таго, хто любіць пазнаваць нешта новае. Добра, зараз пакладзіце свае званочкі. А цяпер зазвініць званочак у выхавацеля. (Дзеці садзяцца на стульчыкі).

В. – Паглядзіце, які прыгожы куфар прынес нам Дзед-Беларусавед. Тут яшчэ чароўная хусцінка з фартухам. (Выхавацель накідае на плечы хустачку, адзяе фартук). Цікава, што там знаходзіцца? (Куфар не адчыняецца). А каб куфэрак нам адчыніўся, патрэбна сказаць чароўныя словы:

Куфэрак, куфэрак, адчыніся,

Што там, пакажыся.

Дапамажыце мне, дзеці, давайце разам паўторым гэтыя словы, а то нешта не адчыняецца наш куфэрак. (Паўтараюць усе разам).

В. – Паглядзіце, тут сонейка. Але ж дзе яго праменьчыкі? А праменьчыкі ў нашага сонейка сення будуць незвычайныя. Гэта будуць малюнкі з беларускіх казак, калі мы адгадаем іх назву. Вы любіце слухаць казкі? Я буду чытаць урывак з казкі, а вы будзете адгадваць яе назву. Добра?

Гульня “Адгадай казку” (словы з беларускіх народных казак, малюнкі. Калі дзеці адгадваюць казку, то бяруць малюнак і прымацоўваюць да сонейка)

* “Курачка Рабка” – Сабрала бабка яечкі ў чарапіцу ды паставіла на паліцу. Мышка бегла, хвосцікам махнула, чарапіца ўпала, яечкі пабіліся.
* “Зайкава хатка” – Прыйшла лісіца ў зайкаву хатку, выгнала зайку, а сама ў яго хатцы засталася. Пайшоў зайка са свайго двара, сеў пад бярозкаю, ды плача..
* “Коцік, пеўнік і лісіца” – Коце-браце, мяне ліска нясе

У высокія горы,

У глыбокія норы

Па барах, па карчах

Аж бярэ мяне страх!

* “Каток – залаты лабок” – Вазьмі, дзеду, тапарок, паедзь у лясок, стукні ў дубок, ці не выскачыць каток - …
* “Пшанічны каласок” – Курачка даглядала сваіх куранятак, грэблася на сметніку, шукала зярнятак. А Гусак-Шыпун і Індык-Балбатун толькі шпацыравалі ўзад і ўперад па двары, як важныя паны, ды заўседы вялі між сабою спрэчкі аб тым, хто з іх важнейшы і разумнейшы. Аднаго разу знайшла курачка каля плота пшанічны каласок.Зарадавалася, засакатала на ўвесь двор: - Ко-ко-ко! Глядзіце, які цудоўны каласок я знайшла!

Пакарміла курачка сваіх куранятак, захацелі яны адпачыць, паспаць. Давайце заспяваем ім калыханку.

“Люлі, люлі, люлі”

Люлі, люлі, люлі,

Прыляцелі куры

Селі на варотах

У чырвоных ботах.

Сталі сакатаці,

Трэба есці даці.

Ці гароху троху,

Ці ячменю жменю,

Ці аўсу ў лубені,

Ці грэчкі з засечкі.

В. - А вы ведаеце, пакуль мы з вамі спявалі калыханку, Індык-Балбатун і Гусак-Шыпун вырашылі пашукаць яшчэ каласкоў з зярняткамі, каб Курачка-Сакатушка напякла сваім кураняткам многа смачных булак, ім сорамна стала быць гультаямі. Давайце мы ім дапаможам. Падыдзіце да сталоў. Глядзіце, тут пустыя каласкі, давайце запоўнім іх зярняткамі. Паглядзіце, як мы гэта будзем рабіць. (Дзеці запаўняюць каласкі зярняткамі). Малайцы, дзеці, вельмі прыгожыя, поўныя зярнятак каласкі ў вас атрымаліся.

(Дзеці садзяцца на стульчыкі).

В. – Дзеці, вы любіце адгадваць загадкі? Тады слухайце ўважліва! (Загадкі пра дзікіх жывел. Малюнак-адгадку дзеці знаходзяць у куфры і прымацоўваюць на мальберт)

Ен вялікі і касматы,

Кажуць, што ен смокча лапу

Моцна можа ен равець

Хто гэта такі? – (Мядзведзь)

З ялінкі на ялінку,

З галінкі на галінку

Скача агеньчык жывы…

Хто гэта? Знаеце вы? – (Ваверка)

Хто зімой халоднай

Блукае злы, галодны? – (Воўк)

У рыжай разбойніцы

Хвост, як мятла.

Калі ўцякае,

Хвастом сляды замятае. – (Ліса)

-Ен па лесе скок ды скок

Косіць вока, з боку ў бок

Футра на зіму бялее

Хутка ўцякаць умее. – (Заяц)

(Выхавацель дастае маску зайца. Гульня “Заінька ў садочку”)

(Пасля гульні садзяцца на стульчыкі)

В. – А цяпер паслухайце апошнюю загадку:

З грывай, а не конь

З рагамі, а не бык  
З барадой, а не казел

Гучна, гучна зароў

Цар пушчанскіх звяроў.

Дз. – Зубр.

В. – Як вы думаеце, Есць у зуброў сям’я?

(Дзеці чытаюць верш): Тата – зубр, зубрыца – мама

І дзіця ў іх есць таксама,

Мае гучнае імя…,

А якое? – Зубраня!

В: - Зубр – вялікая, магутная, спакойная жывела. Найбольшая колькасць зуброў жыве ў Белавежскай пушчы. Зубр – нацыянальны сімвал Беларусі. Назву “Зубраня” носіць славуты дзіцячы лагер, які размясціўся на беразе возера Нарач. Гіганская фігура Зубра знаходзіцца на трасе Мінск – Брэст. На машынах БЕЛАЗ, якія выпускаюцца ў Жодіна, таксама есць сілуэт зубра. Грузавы аўтамабіль такі ж магутны, як зубр.

В. – Яшчэ многа цікавага знаходзіцца ў гэтым куфары, але аб гэтым мы даведаемся ў наступны раз. А сення Дзед-Беларусавед запрашае нас да стала са званочкамі.

* Няхай званочак зазвініць у таго, каму было цікава на занятку. Што цікава было для цябе, Эліна, Насця,…, Захар? Што спадабалася рабіць? Што запомнілася? Што раскажаце сваім бацькам?
* А зараз званочак зазвініць у таго, каму было цяжка на занятку? Што не атрымлівалася? Што не ведаў?
* Няхай зазвініць званочак у таго, каму спадабалася сустрэча з Дзедам-Беларусаведам і яго чароўны куфэрак, заданні з яго?
* Паслухайце мой званочак і што хачу вам сказаць. Вы – беларусы, маленькія жыхары нашай вялікай краіны. Вы можаце зрабіць нашу Радзіму моцнай, славутай і магутнай, калі будзеце любіць сваіх блізкіх, сваіх сяброў, свой край. Давайце ўсміхнемся і скажам разам: “Калі дружба вялікая, то і Радзіма будзе моцная”.

Дзед-Б. - Дапабачэння ўсім! Любіце нашу Беларусь, нашу родную мову! Да новых сустрэч!

В.- Дзеці, вы сення такія малайцы! Паглядзіце, на сталах ляжаць сонейкі і хмаркі. Мне вельмі спадабалася, як мы з вамі сення гулялі, і я бяру сабе сонейка, якое ўсміхаецца. І вы вазьміце сабе радаснае сонейка, калі вам спадабалася на занятку, ці сумную хмарку, калі было не цікава, ці сумна. Дзякуй усім!

Выхавацель дашкольнай адукацыі Л.М. Крук